cyanic-selkie/wikianc huggingface dataset:
Տրուվիլ սյուր Մեր (կանտոն)
Արտաքին հղումներ
Կատեգորիա:Ֆրանսիայի կանտոններ Կատեգորիա:Կալվադոս դեպարտամենտի կանտոններ
Պանդիվեռե
Պանդիվեռե բարձրավայր (Pandivere kõrgustik), Էստոնիայի հյուսիսային և կենտրոնական մասի չորս ամենամեծ բարձրավայրերից մեկը։ Գտնվում է ալիքաձև հարթավայրում, մինչև 166 մ բարձրությամբ։ Անվանումը ստացել է Լյաենե-Վիրումաա նահանգի Վեյկե-Մաառյա շրջանի Պանդիվեռե գյուղի անունով ։
Տարածվում է Ռավեռե և Պայդե քաղաքների միջև, հարավում հասնելով մինչև Վիռտսյառվ լիճը։ Կազմված է հիմնականում կրաքարերից։ Ծովի մակերևույթից բարձրությունը բարձրավայրի ծայրամասերում կազմում է 80 մ, ամենաբարձր կետերն են Էմումյագին (Emumägi 166 մ, սա Էստոնիայի հյուսիսային մասի ամենաբարձր կետն է), Կելավեռեն (Kellavere Mägi, 156 մ) և Էբավեռեն (Ebavere mägi, 146 մ) ։
Ծանոթագրություններ
Կատեգորիա:Էստոնիայի բարձրավայրեր Կատեգորիա:Էստոնիայի բնություն
Տարամիտություն և զուգամիտություն
Տարամիտություն և զուգամիտություն, մաթեմատիկական հասկացություններ, որոնցով անվանվում են տվյալ փոփոխական մեծության վերջավոր սահման ունենալը (զուգամետ) կամ չունենալը (տարամետ)։ Այս իմաստով են հասկացվում հաջորդականության, շարքի, անվերջ արտադրյալի, անիսկական ինտեգրալի տարամիտություն և զուգամիտություն։ Ասում են, որ [an] հաջորդականությունը զուգամիտում է a-ին, եթե liman = a։ Զուգամիտության հասկացությունն արդարացվում է, օրինակ, այն դեպքերում, երբ մաթեմատիկական որևէ օբյեկտ ուսումնասիրելիս կառուցվում է որոշ իմաստով ավելի պարզ այնպիսի օբյեկտների հաջորդականություն, որոնք հետզհետե մոտենում են տրվածին։ Այսպես, օրինակ, շրջանագծի երկարությունը սահմանելու և ցանկացած մոտավորությամբ հաշվելու համար օգտվում են շրջանագծին ներգծած կանոնավոր բազմանկյունների պարագծերի հաջորդականությունից։ Միևնույն մեծությունը կարելի է ներկայացնել տարբեր շարքերով։ Ուստի կարևոր նշանակություն ունի շարքի զուգամիտման «արագությունը», որի համար տրվում են տարբեր սահմանումներ, օրինակ, եթե Гп-ը և pn-ը երկու զուգամետ շարքերի մնացորդներ են և lim !ճ=0, ապա առաջին շարքը զուգամիտում է ավելի արագ։ Գոյություն ունեն շարքերի զուգամիտումը «լավացնելու», այսինքն՝ տվյալ շարքն ավելի արագ զուգամիտող շարքով փոխարինելու տարբեր եղանակներ։ Եթե {an} հաջորդականության անդամները պատկերենք որպես թվային ուղղի կետեր, ապա այդ հաջորդականության զուգամիտումն a-ին կնշանակի, որ ո-ը աճելիս an և a կետերի միջև հեռավորությունը ցանկացած չափով փոքրանում է։ Այս իմաստով տարամիտություն և զուգամիտություն հասկացություններն ընդհանրացվում են հարթության և տարածության կետերի, ընդհանրապես այնպիսի օբյեկտների հաջորդականության դեպքում, որոնց համար այս կամ այն իմաստով սահմանվում են հեռավորության, նորմայի, շրջակայքի հասկացություններ։ Ֆունկցիաների հաջորդականության համար սահմանվում են տարբեր իմաստներով զուգամիտություններ, զուգամիտություն որևէ կետում, բազմության վրա, բազմության վրա գրեթե ամենուրեք, բազմության վրա հավասարաչափ, ըստ չափի և այլն։ Արդի մաթեմատիկայի տարբեր բաժիններում դիտարկվում են նաև զուգամիտություններ ըստ նորմայի, թույլ, ըստ մասնակիորեն կարգավորյալ բազմության, ըստ հավանականության ևն։ Տարամետ շարքերը նույնպես լայնորեն օգտագործվում են մաթեմատիկայում և նրա կիրառություններում, տարբեր եղանակներով նրանց վերագրելով ընդհանրացված իմաստով գումարներ (տես շարքերի գումարման մեթոդներ)։
Կատեգորիա:Հաջորդականություններ և շարքեր
688
Մահեր
Կատեգորիա:688 Կատեգորիա:Տարեթվեր
Պիլևկա (գյուղ, Ախտիրկայի շրջան)
Պիլևկա (Пилівка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Պիլևկա գյուղում բնակվում էր 24 մարդ։
Արտաքին հղումներ
Կատեգորիա:Ուկրաինայի Սումիի մարզի Ախտիրկայի շրջանի բնակավայրեր Կատեգորիա:Ուկրաինայի գյուղեր
Ոսկրային մետաստազներ
Ոսկրային մետաստազներ, կամ մետասատատիկ ոսկրային հիվանդություն՝ առաջնային ուռուցքից ծագած մետաստազի տեսակ, տեղակայված ոսկրերում։ Ոսկրային առաջնային ուռուցքները՝ ինչպիսիք են օստեոսարկոման, խոնդրոսարկոման և Յուինգի սարկոման, հազվադեպ են հանդիպում։  Ի տարբերություն հեմատոլոգիկ նորագոյացությունների,  որոնք առաջացնում են ոչ սոլիդ գոյացություններ, ոսկրային մետաստազները հիմնականում ունեն էպիթելիալ ծագում և ոսկրի ներսում առաջացնում են սոլիդ գոյացություն։ Ոսկրային մետաստազներով պացիենտները հիմնականում գանգատվում են խիստ ցավերից՝ բնույթով բութ, մշտական, պարբերաբար սրացման նմանվող ուժեղ նոպաներով ։
Գոյացությունների տեսակներ
Ֆիզիոլոգիական պայմաններում ոսկորներում ընթանում է ռեմոդելավորման շարունակական գործընթաց՝ օսկեոկլաստ միջնորդված ոսկրերի քայքայում և օստեոբլաստ միջնորդված գոյացում ։ Բնականոն պայմաններում այս գործընթացները հստակ կարգավորվում են՝ ապահովելու համար ոսկրի կառուցքվածի և կալցիումի հոմեոստազը օրգանիզմում։ Այս գործընթացներից որևէ մեկի խանգարումը հանգեցնում է կա՛մ օստեոբլաստիկ, կա՛մ օստեոլիտիկ գոյացությունների առաջացման, կախված այն մեխանիզմից որի խախտումը հանգեցրել է վերջինիս ձևավորմանը ։ Որպես կանոն, օստեոլիտիկ մետաստազները ավելի ագրեսիվ են, քան օստեոբլաստիկները։ Ֆենոտիպից կախված ոսկրային մետաստազներում կարող ենք հանդիպել օստեոկլաստների պրոլիֆերացիա և հիպերտոֆիա ։
Առաջնային գոյացություն
Նշաններ և ախտանիշներ
Ոսկրային մետաստազների կլինիկական նշանակությունը պայմանավորված է այն հանգամանքով, որ նրանք կարող են առաջացնել խիստ արտահայտված ցավեր, ոսկորների կոտրվածքներ, ողնուղեղի ճնշում, հիպերկալցեմիա, անեմիա, ողնաշարի անկայունություն, շարժունակության նվազում և կյանքի որակի կտրուկ վատացում ։ Պացիենտները նկարագրում են բութ, մշտական ցավ, որը գնալով ավելի ինտենսիվ է դառնում ու ժամանակ առ ժամանակ ընդմիջվում է կտրուկ, սուր և կտրող ցավային նոպաներով ։  Անգամ ճշգրիտ կազմակերպված ցավազրկող թերապիայի պայմաններում, օրը մի քանի անգամ կարող են դիտվել նման ուժգին ցավային նոպաներ ։ Ցավերը ուժեղանում են գիշերային ժամերին և նվազում են շարժմանը զուգընթաց ; Եթե մետաստազը տեղակայված է մարմնի հիմնական ծանրությունը կրող ոսկորներում ախտանշանները ավելի վաղ են ի հայտ գալիս, քան եթե լիներ տափակ ոսկրերում կամ կողերում, կրծոսկրում ։
Ախտանիշների պատճառներ
Ացիդոզը միջավայրի՝ արյուն, մեզ, հյուսվածք, թթվայնության բարձրացումն է։ Օստեոկլաստները մասնակցում են արտաբջջային պրոտոնների գոյացմանը, վերջինս նվազեցնում է օստեոբլաստին շրջապատող արտաբջջային մատրիքսի pH–ը մինչև 4.5 ; Ոսկորներում տեղակայված նոցիցեպտորները(ցավազգաց ընկալիչներ) դրդվում են ացիդոզից, իսկ գլշուղեղը դա ընդունում որպես ցավային ազդակ ։  Հենց սա էլ պացիենտների հիմնական գանգատի՝ բութ, քրոնիկ և մշտական ցավի պատճառն է։
Օստեոկլաստների և օստոբլաստների չկառավորվող գործունեությունը հանգեցնում է ոսկորնորի մալֆորմացիաների զարգացման ։ Մալֆորմացված ոսկորները՝ ի տարբերություն նորմալ ոսկորի, անկարող են դիմակայել մեխանիկական ստրեսին, որի պատճառով անգամ ամենօրյա գործունեությունը հանգեցնում է կոտրվածքների, ողնուղեղի ճնշման և ողնաշարի անկայունություններին։ Մալֆորմացիայի ենթարկված ոսկորները ևս կարող են մեխանիկորեն դրդել ցավային ընկալիչները։
Ոսկրային մետաստազների աղբյուրներ
Ոսկրերը մետաստազների երրորդ ամահաճախ հանդիպող տեղակայումն են թոքերից և լյարդից հետո ։ Չնայած տեսականորեն ցանկացած քաղցկեղ կարող է մետաստազավորվել դեպի ոսկոր, այնուամենայնիվ ոսկրի միկրոմիջավայրը այնպիսին է, որ որոշակի տեսակների համար ավելի բարենպաստ պայմաններ է ստեղծում։ Ինչպես օրինակ շագանակագեղձի, կրծքագեղձի և թոքի քաղցկեղների դեպքում ։ Շագանակագեղձի քաղցկեղի դեպքում ոսկրերը հիմնականում մետաստազավորման միակ օջախն են ։ Ոսկրային մետաստազների ամենահաճախ տեղակայումներն են ողնաշարը, կոնքը, կողերը, գանգը և ազդրոսկի պրոքսիմալ հատվածը ։
Ամենահաճախ հանդիպող առաջնային ուռուցքներ
Ախտորոշում
Ոսկրային մետաստազները կարելի է հայտնաբերել մինչև ախտանիշների ի հայտ գալը համակարգչային շերտագրությամբ, հատկապես այն մարդկանց մոտ որոնք ունեն ուռուցային բջիջների ոսկորներ մետաստազավորման բարձր ռիսկ։ Անգամ սկլեռոզված ոսկրային մետաստազները ՀՇ–մբ ավելի հիպոդենս են(ըստ ռենտգեն խիտ հատվածների), քան էնոստոզները, այդ պատճառով խորհուրդ է տրվում 1060 Հաունսֆիլդի միավորից(HU) ցածր գոյացությունների դեպքում ավելի հավանական ախտորոշում համարել ոսկրային մետասատզը ։
Բուժում
Ոսկրային մետաստազների բուժման նպատակն է հասնել ցավի կառավարման, կոտրվածքների կանխարգելման և բուժման, պացիենտի առօրյա գործունեության վերականգնման և ուռուցքի տեղային կոնտրոլի ։ Բուժման մեթոդի ընտրությունը հիմնվում է տարբեր գործոնների, այդ թվում հիվանդի վիճակից, սպասված ապրելիությունից, կյանքի որակի վրա ազդեցությունից և հիվանդության ընդհանուր կլինիկական դրսևորումից։
Ցավի կառավարում
Այլ բուժման միջոցներից են բիսֆոսֆոնատները, կորտիկոստերոիդները, ռադիոթերապիան և ռադիոնուկլեոտիդային միջոցները ։ Ոսկրային ցավի մեղմացման և շարժունակության բարելավման համար կարելի է իրականացնել պերկուտան(ներմաշկային) օստեոպլաստիկա ոսկրային ցեմենտի կիրառմամբ ։ Ամոքիչ(պալիատիվ) բուժման հիմնական մեթոդներն են արտաքին ռադիացիան և ռադիոֆարմացևտիկ պրեպարատների կիրառումը ։ Չնայած բարձր ինտենսիվության ուլտրաձայնային (HIFU) ալիքները կիրառվում են ոսկրային մետասատազների ամոքիչ բուժման համար, այնուամենայնիվ հետազոտությոնները դեռ շարունակվում են և շատ երկրներ, ինչպես օրինակ ԱՄՆ չեն հաստատել այս մեթոդի կիառումը։
Ռադիում-223 քլորիդի( քսոֆիգո, նախկինում՝ ալֆարադին) ամենամսյա ներարկումները հաստատվել են ԱՄՆ–ի Դեղերի վարչության կողմից 2013 թվականի մայիսից՝ ոսկրային մետաստազներով կաստրացիոն ռեզիստենտ շագանակագեղձի քաղցկեղի(CRPC) բուժման համար։
Քոքրեյնի հետազոտություններում կալցիտոնինը չի ունեցել որևէ արդյունավետություն մետաստատիկ ոսկրային ցավի բուժման և կյանքի որակի բարելավման հարցում ։
Լրացուցիչ գրականություն
Կատեգորիա:Մետաստազներ Կատեգորիա:Ոսկրային և աճառային նորագոյացություններ
Ներկա (ամսագիր, Փարիզ)
«Ներկա», գրական, հասարակական ամսագիր։ Լույս է տեսել 1949-1950 թվականներին, Փարիզում։ Խմբագիր՝ Չորմիսյան։ Տպագրել է Որբունու, Աթմաճյանի, Զարոյանի, Շուշանյանի և սփյուռքի այլ հեղինակների գործերը, գրախոսականներ, լուսաբանել Ֆրանսիայի հայ գրողների միության գործունեությունը։
Անվերապահորեն սատարել է Խորհրդային Հայաստանը, ծանոթացրել ՀԽՍՀ գյուղերին ու շրջաններին, հայ խորհրդային գրականությանը, արվեստի և գիտության նվաճումներին։
Կատեգորիա:Ֆրանսիայի հայկական ամսագրեր Կատեգորիա:Հայկական գրական պարբերականներ Կատեգորիա:Հայկական հասարակական պարբերականներ Կատեգորիա:Պարբերականներ այբբենական կարգով
Բեյ-Բուլուկ
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խակասիա հանրապետության Բոգրադսկի շրջանի բնակավայրեր
Արտաերկրային բանականության որոնում
Արտաերկրային բանականության որոնում կամ ԱԲՈ նախագիծ կամ SETI նախագիծ (SETI, Search for Extraterrestrial Intelligence), արտաերկրային քաղաքակրթությունների որոնման և դրանց հետ կոնտակտի հնարավոր հաստատմանը ուղղված նախագծերի և միջոցառումների ընդհանուր անվանում։ Որոշ աստղագետներ վաղուց կարծում են, որ Տիեզերքում այնքան շատ մոլորակ կա, որ նույնիսկ եթե դրանց շատ փոքր թիվն է պիտանի կյանքի համար, ապա այդ դեպքում նույնիսկ հազարավոր կամ միլիոնավոր մոլորակներ պետք է բնակելի լինեն։ Սակայն ժամանակի ընթացքում քաղաքակրթությունների թվի ռեալիստական գնահատականները զգալիորեն նվազել են և աճել է թերահավատների թիվը (տես՝ Դրեյքի հավասարում, Ֆերմիի պարադոքս)։ Ընդ որում աստղագիտության և ֆիզիկայի վերջին ձեռքբերումները ամրացրել են կյանքի համար պիտանի բազմաթիվ մոլորակային համակարգերի գոյության մասին պատկերացումները ։
Պատմություն
Էլեկտրոնի և պրոտոնի մագնիսային պահերի փոխադարձ կողմնորոշմամբ տարբերվող ջրածնի չեզոք ատոմի երկու վիճակի միջով գերբարակ մետակայուն անցումով պայմանավորված, 21 սմ ալիքի երկարության ռադիոճառագայթումը, շուրջ 1420 ՄՀց հաճախությունը՝ ունիվերսալ ֆիզիկական մեծություն է (Տիեզերքում չեզոք ատոմար ջրածնի ճառագայթման ռադիոգիծը)։ Ենթադրվում էր, որ երկրային քաղաքակրթության տեխնոլոգիական զարգացվածությանը հասած տեխնոլոգիապես զարգացած յուրաքանչյուր քաղաքակրթությունը այլ քաղաքակրթությունների կոնտակտների համար ռադիոդիապազոնում ճառագայթելու է հենց այդ ունիվերսալ հաճախությամբ։ Խանգարումների հզորության լուսապատկերային խտությունը 1 ՀՀց-ից ցածր հաճախությամբ, Գալակտիկայի գազում արագ շարժվող էլեկտրոնների ճառագայթմամբ պայմանավորված և 10 ՀՀց-ից վեր հաճախությամբ, որոնք արձակում են թթվածնի և ջրի մոլեկուլները Երկրի մթնոլորտում գերազանցապես բարձր է, ինչը դժվարացնում է կապը աստղամիջյան հեռավորությունների վրա, որի համար էլ այդ հաճախությունը առաջարկվում էր որպես ընդունելի որոնումների համար SETI ծրագրով։
Արտաքին հղումներ
Կատեգորիա:Արտաերկրային բանականության որոնում Կատեգորիա:Աստղակենսաբանություն Կատեգորիա:Արտաերկրային կյանք Կատեգորիա:Բաշխվող հաշվառումների նախագիծ Կատեգորիա:Ռադիոաստղագիտություն
671
Մահեր
Կատեգորիա:671 Կատեգորիա:Տարեթվեր
Սանտա Կրուս շրջան (Արիզոնա)
Սանտա Կրուս (Santa Cruz County), ԱՄՆ Արիզոնա նահանգի շրջաններից մեկը։ Ընդհանուր տարածությունը 3.206 կմ² է, բնակչությունը՝ 42845 մարդ (2007 թ. տվյալներով)։ Շրջկենտրոնն է Նոգալես քաղաքը։ Կազմավորվել է 1899 թ.։
Արտաքին հղումներ
Կատեգորիա:Արիզոնայի շրջաններ
(2679) Կիտիսվարա
(2679) Կիտիսվարա (Kittisvaara), աստերոիդ աստերոիդների հիմնական գոտում։ Հայտնաբերվել է 1939 թվականի հոկտեմբերի 7-ին Իրյո Վյայսյալյայի կողմից Տուրկուում ։
Միջին հեռավորությունը Արեգակից կազմում է 2,621918 ա. մ., առավելագույնը մոտենում է 2,3584 ա. մ. հեռավորության վրա և հեռանում 2,8854 ա. մ. ։ Արեգակի շուրջ մեկ ամբողջական պտույտ է կատարում 1550,7 երկրային օրվա ընթացքում, իր ուղեծրով շարժվելով միջինում 0,232154 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,1° անկյուն։
Արտաքին հղումներ
Կատեգորիա:1939 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
681
Մահեր
Կատեգորիա:681 Կատեգորիա:Տարեթվեր
Բրիջեթ Փիքերինգ
Բրիջեթ Փիքերինգ (Bridget Pickering, ), նամիբիացի կինոռեժիսոր և պրոդյուսեր։ Մասնակցել է բազմաթիվ կինոնախագծերի իրականացմանը, այդ թվում՝ «Հյուրանոց «Ռուանդա» բազմամրցանակակիր ֆիլմի նկարահանումներին՝ որպես գործադիր պրոդյուսեր, :
Կենսագրություն
1992 թվականին՝ Նամիբիայի անկախացումից հետո, վերադարձել է հայրենիք,, որտեղ պրոդյուսեր Ռիչարդ Պոկլեպայի հետ համագործակցելով, հիմնել է Land Productions պրոդյուսերական ընկերությունը։ Անկախության առաջին տարիներին այդ ընկերությունը կարևոր դեր է խաղացել նոր պետությանը մտահոգող քաղաքական, հասարակական սուր հիմնախնդիրների վերաբերյալ ֆիլմեր նկարահանելու գործում։ Բրիջեթը ֆիլմերի նկարահանումների է մասնակցել նաև Նամիբիայի սահմաններից դուրս։ Ընդ որում՝ այդ ֆիլմերից զիմբաբվեցի կինոռեժիսոր Ինգրիդ Սինքլերի նկարահանած «Բոց» կինոնկարը մի շարք մրցանակներ է շահել, ընտրվել 1996 թվականին Կաննի հեղինակավոր կինոփառատոնում ներկայացվելու համար ։
1990-ական և 2000-ական թվականներին Բրիջեթը մասնակցել է շուրջ երկու տասնյակ կարճամետրաժ ու լիամետրաժ փաստավավերագրական ու գեղարվեստական կինոնկարների, հեռուստասերիալների ստեղծմանը։ Ընդ որում՝ հանդես է եկել մերթ որպես կինոռեժիսոր, մերթ՝ պրոդյուսեր, երբեմն էլ համատեղել է այդ մասնագիտությունները։
1999 թվականին՝ իբրև աֆրիկացի ընտրյալ վեց կինոռեժիսորներից մեկը, մասնակցել է Mama Africa կարճամետրաժ ֆիլմաշարի ստեղծմանը՝ այդ նախագծում ավանդ ներդնելով իր նկարահանած «Ունոյի աշխարհը» (Uno's World) ֆիլմով, որը պատմում է չպլանավորված հղիություն տանող մի կնոջ ճակատագրի մասին ։  Mama Africa-ն ներկայացվել է մի շարք կինոփառատոներում և մրցանակներ շահել ։
Արտաքին հղումներ
Կատեգորիա:Պրոդյուսերներ Կատեգորիա:Կինոռեժիսորներ Կատեգորիա:Աֆրիկացի պրոդյուսերներ Կատեգորիա:Աֆրիկացի կինոռեժիսորներ Կատեգորիա:Կին պրոդյուսերներ Կատեգորիա:Կին կինոռեժիսորներ Կատեգորիա:Աֆրիկացի կինոռեժիսորներ Կատեգորիա:Կին կինոռեժիսորներ
Պոիբրենե
Պոիբրենե (Поибрене), գյուղ Բուլղարիայի Պազարջիկի մարզի Պանագյուրիշտե համայնքում։
Աշխարհագրություն
Պոիբրենե գյուղը գտնվում է Պազարջիկի մարզի հյուսիս-արևմուտքում՝ Տոպոլնիցա գետի ձախ ափին, ծովի մակարդակից 416 մետր բարձրության վրա։ Գյուղը զբաղեցնում է 108 կմ տարածք և Սրեդնա Գոռայից բաժանվում է Պոիբրենե լեռնանցքով։ Մոտակա գյուղերն են Օբորիշտե՝ 9 կմ հեռավորության վրա դեպի արևելք, Բելիցա՝ 13 կմ հեռավորության վրա դեպի արևմուտք և Պետրիչ՝ 14 կմ դեպի հյուսիս հեռավորության վրա։
Մայրաքաղաք Սոֆիայից այստեղ են ժամանում երեք ավտոբուսներ, իսկ Պանագյուրիշտեից՝ 5:
Գյուղի մոտակայքում Տոպոլնիցա ջրամբարի կառուցման աշխատանքները սկսվել են 1948 թվականին և որոշ տարածքներ մնացել են ջրի տակ։ 1972 թվականին գյուղի մոտ հայտնաբերվել է 610 մետր խորությամբ 42 °C ջերմությամբ հանքային աղբյուր։
Գյուղն ունի երեք խանութ, ռեստորան, սրճարաններ, փոքրիկ հյուրանոց։ Կա սպա կենտրոնի, էկո տուրիզմի, ձկնորսության և որսորդության պոտենցիալ։
Դեմոգրաֆիա
Բնակչությունը ըստ տարեթվերի
Արտաքին հղումներ
Կատեգորիա:Բուլղարիայի գյուղեր
Խոնարհում
Խոնարհման ձևերն ունենում են համադրական և վերլուծական կազմություն։ Տարբեր լեզուներում բայի եղանակների և ժամանակների, հետևաբար, սրանց համապատասխան բայաձևերի, քանակը տարբեր է։ Արդի հայերենն ունի հինգ եղանակ, սրանցում բաշխված բացարձակ կամ իրադրական երեք գլխավոր ժամանակների (ներկա, անցյալ, ապառնի) և անցյալ ժամանակների նկատմամբ առնված հարաբերական ժամանակների բավականին ներդաշնակ համակարգ։
Հայերենի խոնարհման ձևերը կազմվում են բայի ներկայի և անցյալ կատարյալի հիմքերից։ Ըստ անորոշ դերբայի լծորդության՝ բայերը լինում են «ա» կամ «ե», արևմտահայերենում՝ նաև «ի» խոնարհման։ Ըստ ստորոգման բովանդակության խոնարհումը լինում է դրական և ժխտական, ըստ կազմության օրինաչափությունների՝ կանոնավոր և անկանոն։ Խոնարհման համակարգը պատմականորեն փոփոխվող երևույթ է։
Արդի արևելահայերենի խոնարհումը, առաջացած լինելով «ում» ճյուղի բարբառների խոնարհումից, միաժամանակ գրաբարի խոնարհման պատմական զարգացման արդյունքն է։ Արևմտահայերենի խոնարհումը որոշ կողմերով ավելի հարազատ է գրաբարին, քան արևելահայերենինը։ Գրաբարի խոնարհմանը բնորոշ են բայաձևերի համադրական կազմությունը, եղանակա-ժամանակային ձևերի բազմիմաստությունը, այլաձևությունները։ Արևելահայերենի խոնարհումն առավելապես դերբայական է, կանոնավոր և ունի եղանակա-ժամանակային իմաստների հատուկ տարբերակում։
Գրականություն
Կատեգորիա:Քերականություն
Օնճևի
Դիրք
Գտնվում է ծովի մակարդակից 1100 մետր բարձրության վրա։ Շրջկենտրոն Օնից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 53 մարդ :
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Օնի շրջան
Կուրսկո (գյուղ, Պոդդորսկի շրջան)
Կուրսկո (Курско), գյուղ Ռուսաստանի Նովգորոդի մարզի Պոդդորսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Պոդդորսկի շրջանի բնակավայրեր
Մուխուրի (Չխորոծղուի շրջան)
Մուխուրի (მუხური), գյուղ Վրաստանում։ Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1238 մարդ ։
Ռայան Մաքլաֆլին
Ռայան Մաքլաֆլին (Ryan McLaughlin,), հյուսիսիռլանդացի ֆուտբոլիստ, «Մորկամ» ակումբի և Հյուսիսային Իռլանդիայի ֆուտբոլի ազգային հավաքական ի պաշտպան։
Ակումբային կարիերա
2016 թվականի ամռանը Մաքլաֆլինը տեղափոխվել է «Օլդհեմ Աթլետիկ» ակումբ։ Օգոստոսի 13-ին «Ուոլսոլա» ակումբի դեմ մրցախաղում նորամուտ է ունեցել նոր թիմի կազմում ։ «Պիտերբորո Յունայթեդ» ակումբի դեմ խաղում Ռայանը խփել է իր առաջին գոլը «Օլդհեմ Աթլետիկ» ակումբի կազմում։
2018 թվականի ամռանը Մաքլաֆլինը տեղափոխվել է «Բլեքփուլ ՖԱ»։
Արտաքին հղումներ
Կատեգորիա:Լիվերպուլի ֆուտբոլիստներ Կատեգորիա:Բարնսլի ֆուտբոլիստներ
Խոշաբ (գետ)
Խոշաբ (ստորին հոսանքում կոչվում է նաև Անգղ ), գետ Հայկական լեռնաշխարհում, Վանա լճի ավազանում։ Երկարությունը մոտ 113 կմ է։ Սկիզբ է առնում Աղբակի լեռնաշղթայի Ակունիք գագաթի արևմտյան լանջից, մոտ 2940 մ բարձրությունից, հոսում դեպի հյուսիս, ապա՝ արևմուտք և թափվում Վանա լիճը։ Սնումը՝ մթնոլորտային տեղումներից և ստորերկրյա ջրերից, հորդացումը՝ մայիսին։ Խոշաբի վրա կա ուրարտական ժամանակաշրջանում կառուցված ջրանցույց (Շամիրամի առու)։
Ծանոթագրություններ
Կատեգորիա:Թուրքիայի գետեր Կատեգորիա:Վանա լճի ավազանի գետեր Կատեգորիա:Վանի մարզի աշխարհագրություն
Ընդհանրական նամակներ
Ընդհանրական նամակներ կամ Կաթողիկե թղթեր, Նոր Կտակարանի գրքերից յոթը՝ Հակոբոսի, Պետրոսի Ա և Բ, Հովհաննեսի Ա, Բ և Գ, Հուդայի նամակները, կոչվում են Ընդհանրական նամակներ։ Այս անվանումը կապված է այն հանգամանքի հետ, որ սրանց հասցեատերերը կոնկրետ անձինք կամ համայնքներ չեն, ի տարբերություն Պողոսի նամակների, այլ ուղղված են Ընդհանուր եկեղեցուն։ Երկրորդ դարից սկսած Հովհաննեսի երկրորդ նամակն արդեն անվանվել է Ընդհանրական (հուն. καθολική)։ Առաջին անգամ յոթ նամակները միասին Ընդհանրական են կոչվել Եվսեբիոս Կեսարացու կողմից։ Հնագույն ձեռագրերում այս նամակները դրված են Գործք Առաքելոցից հետո և Պողոսի թղթերից առաջ։ Այսօրվա տպագրություններում Ընդհանրական նամակները հաջորդում են Պողոսի թղթերին։
Տես նաև
Կատեգորիա:Նոր Կտակարանի գրքեր  Կատեգորիա:Աստվածաշունչ Կատեգորիա:Քրիստոնեություն
Ներկա (ամսագիր, Բուենոս Այրես)
«Ներկա», ամսագիր։ Լույս է տեսել 1961-1970 թվականներին Բուենոս Այրեսում։ Խմբագիր՝ Պահատրյան։ Լուսաբանել է Խորհրդային Հայաստանի տնտեսության, գիտության ու մշակույթի վերելքը, Խորհրդային Հայաստանը համարել համայն հայության միակ հայրենիքը։ Ներկայացրել է Արգենտինայի հայ համայնքի առօրյան, ազգայիև, մշակութային կազմակերպությունների աշխատանքները, անդրադարձել սփյուռքի իրադարձություններին։ Գրական բաժնում տեղ են գտել հայ խորհրդային գրողների (Հովհաննես Շիրազ, Գևորգ Էմին, Սիլվա Կապուտիկյան և ուրիշներ) ստեղծագործությունները, գրախոսականներ և ծանոթագրություններ հայրենիքում լույս տեսած գրքերի վերաբերյալ։ Ունեցել է նաև բժշկաառողջապահական գիտության բաժիններ։
Կատեգորիա:Արգենտինայի հայկական ամսագրեր Կատեգորիա:Հայկական գիտական պարբերականներ Կատեգորիա:Հայկական գրական պարբերականներ Կատեգորիա:Հայկական հասարակական պարբերականներ Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
687
Մահեր
Կատեգորիա:687 Կատեգորիա:Տարեթվեր
Միչուրինսկի պետական մանկավարժական ինստիտուտ
Միչուրինսկի պետական մանկավարժական ինստիտուտ (ՄՊՄԻ), բարձրագույն ուսումնական հաստատություն Ռուսաստանի Միչուրինսկ քաղաքում։ 1939-2011 թվականներին գործել է որպես անկախ ինստիտուտ։ 1995-2011 թվականների ընթացքում եղել է Տամբովի մարզի մանկավարժական պրոֆիլի միակ բարձրագույն ուսումնական հաստատությունը։ Համաձայն ՌԴ կառավարության 2011 թվականի օգոստոսի 3-ի թիվ 1379-r կարգադրության՝ Միչուրինսկի պետական մանկավարժական ինստիտուտը միացել է Միչուրինսկի ազգային պետական համալսարանին՝ որպես համալսարանի կառուցվածքային ստորաբաժանում և վերանվանվել սոցիալ-մանկավարժական ինստիտուտ (ՍՄԻ) ։
Ինստիտուտի պատմություն
Միչուրինսկի պետական մանկավարժական ինստիտուտը իր պատմությունը սկսում է ուսուցչական ինստիտուտից, որը բացվել է 1939 թվականին մի շենքում, որտեղ 20-րդ դարի սկզբին Կոզլովայում (Միչուրինսկի հին անվանումը) տեղակայված էր տիկին Ե.Պ. Սաթինայի մասնավոր կանանց վարժարանը։ Ինստիտուտում սովորելու ժամկետը 2 տարի էր և այնտեղ պատրաստում էին հինգերորդ-յոթերորդ դասարանների ուսուցիչներին հանրակրթական դպրոցների համար։ Ինստիտուտն ուներ երեք բաժին՝ ֆիզիկամաթեմատիկական, կենսաբանություն և աշխարհագրություն, ռուսաց լեզու և գրականություն։ Առաջին կուրսում ընդունվել էր էչճ ուսանող։ Ինստիտուտի առաջին տնօրեն էր նշանակվել Վլադիմիր Ալեքսանդրովիչ Արսենտեվիչը։
1940 թվականի աշնանը, մանկավարժական կադրերի խիստ բացակայության պատճառով, առաջին կուրսն ավարտելուց հետո շատ ուսանողներ անցել են աշխատելու Տամբովի մարզի դպրոցներում։
1944 թվականին ինստիտուտում բացվել է հեռակա բաժին, որին ընդունվել է 198 մարդ։ 1945 թվականից ինստիտուտը բացել է պատմական բաժանմունք։ Ամենամյա ընդունվողների և ավարտողների թիվը հասավ 300-ի։ Մինչև 1953 թվականը ուսուցչական ինստիտուտը պատրաստել է 3926 ուսուցիչ ։
1952 թվականին-ին ինստիտուտը վերակազմավորվել է ՌՍՖՍՀ նախարարների խորհրդի որոշմամբ պետական մանկավարժական։ Նոր ԲՈՒՀ-ի ֆակուլտետներում ավելացան ֆիզիկամաթեմատիկական, գրականության և քիմիայի ֆակուլտետները։ Երեք տարի անց կենսաբանության և քիմիայի ֆակուլտետը խոշորացավ մարզային կենտրոնից տեղափոխելու պատճառով, իսկ ֆիզիկամաթեմատիկական ֆակուլտետը, ընդհակառակը, տեղափոխվեց Տամբով։ 1959 թվականին ինստիտուտը Ռուսաստանում առաջիններից էր, որ սկսել էր տարրական դասարանների ուսուցիչների ուսուցումը։
Իր 70-ամյա պատմության ընթացքում Միչուրինսկի պետական մանկավարժական ինստիտուտն ավելի քան 20 հազար ուսուցիչ է պատրաստել երկրի ուսումնական հաստատությունների համար, այդ թվում՝ շուրջ 800 ռուսաց լեզվի և գրականության ուսուցիչ Ղրղզստանի և Տաջիկստանի ազգային դպրոցների համար ։
Կառուցածք
«Տարրական դասարանների ֆակուլտետ»
«Բանասիրական ֆակուլտետ»
«Կենսաբանության ամբիոն»
Համաինստիտուտային ամբիոններ
Ասպիրանտուրա
Շնորհալի երեխաների հետ աշխատանքի կենտրոն
Կենսագյուղատնտեսական կայան
Բեյգուլովո
Բեյգուլովո (Бейгулово, Бейғол), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 188 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ուֆիմսկի շրջանի բնակավայրեր
Վերխնեե Վիսոցկոե
Վերխնեե Վիսոցկոե (Верхнє Висоцьке), գյուղ Ուկրաինայի Լվովի մարզի Տուրկայի շրջանում։
2001 թվականի տվյալներով Վերխնեե Վիսոցկոե գյուղում բնակվում էր 2 118 մարդ։ Բնակչության խտությունը կազմում էր 529,5 մարդ/կմ²։
Արտաքին հղումներ
Կատեգորիա:Ուկրաինայի Լվովի մարզի Տուրկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1430 թվականին հիմնադրված բնակավայրեր
Ուիլյամ Շարփ
Ուիլյամ Ֆորսայթ Շարփ (William Forsyth Sharpe, ), ամերիկացի ականավոր տնտեսագետ, Նոբելյան մրցանակի դափնեկիր՝ ֆինանսական էկոնոմիկայի տեսության վերաբերյալ աշխատությունների համար (1990)։ Եղել է CAPM-ի՝ ակտիվների գնագոյացման մոդելի ստեղծողներից մեկը։ Հեղինակել է նաև այսպես կոչված՝ Շարփի գործակիցը՝ ներդրումային պորտֆելի (ակտիվների) արդյունավետության ցուցիչը։ Ծանրակշիռ ավանդ է ներդրել օպցիոնների գնահատման երկանդամ (բինոմիալ) մոդելի, ակտիվների բաշխումն օպտիմալացնելու նպատակով աստիճանավորման մեթոդի մշակման գործում։
Կենսագրություն
Ուիլյամ Շարփը ծնվել է 1934 թվականի հունիսի 16-ին Բոստոնում (Մասաչուսեթս նահանգ)։ 1951 թվականին ավարտել է կալիֆոռնիական Ռիվերսայդ քաղաքի միջնակարգ պոլիտեխնիկական դպրոցը, ընդունվել Բերքլիի Կալիֆոռնիական համալսարանի բժշկական ֆակուլտետ , որոշ ժամանակ անց տեղափոխվել Լոս Անջելեսի Կալիֆոռնիական համալսարան՝ «բիզնեսի կառավարում» մասնագիտության գծով ուսումը շարունակելու նպատակով, բայց այդտեղ էլ երկար չի մնացել և վերջնականապես տեղափոխվել է տնտեսագիտական ֆակուլտետ։ Համալսարանում սովորելու ժամանակ նրա վրա մեծ ազդեցություն են գործել տնտեսագիտության պրոֆեսոր Արմեն Ալբերտ Ալչյանը և ֆինանսների պրոֆեսոր Ֆրեդ Ուեստոնը, որոնց միջոցով Շարփն առաջին անգամ ծանոթացել է Մարկովիցի պորտֆելային տեսությանը։
1961 թվականին նա սկսել է դասավանդել Վաշինգտոնյան համալսարանում, միաժամանակ ուսումնասիրություններ ու ընդհարացումներ կատարել իր գիտական ատենախոսության համար, որը նվիրված էր ակտիվների գների հավասարակշռման տեսությանը, և որով նա սկիզբ է դրել ակտիվների գնագոյացման CAPM մոդելի ստեղծմանը։ Այդ թեմայով գրած հոդվածը Շարփը 1962 թվականին ուղարկել է «The Journal of Finance» ամսագրին, բայց ճակատագրի հեգնանքով՝ հոդվածը, որը հետագայում դարձել է ֆինանսական տնտեսագիտության հիմքերից մեկը, սկզբնապես համարել են ոչ տեղին և մերժել են տպագրել։ Երկու տարի անց, երբ ամսագրի խմբագրակազմը փոխվել էր, հոդվածը լույս է ընծայվել ։
1970 թվականից Շարփն սկսել է դասավանդել Սթենֆորդի համալսարանում, միաժամանակ շարունակել է իր գիտահետազոտական աշխատանքները ներդրումների, պորտֆելի բաշխման, կենսաթոշակային հիմնադրամների վերաբերյալ։ Բացի այդ, անմիջականորեն մասնակցել է ներդրումային գործընթացներին՝ խորհրդատվություն առաջարկելով Merrill Lynch և Wells Fargo ընկերությունների համար, այդ կերպ հնարավորություն ունենալով գործնականում կիրառելու ֆինանսական տեսության վրա հիմնված «դեղատոմսերը»։ 1986 թվականին նա Frank Russell ընկերության համագործակցությամբ հիմնել է Sharpe-Russell Research ընկերությունը, որը մասնագիտացել էր ակտիվների բաշխման հարցերով հետազոտական ու խորհրդատվական ծառայություններ մատուցելու գործում։
Շարփը եղել է Ամերիկյան ֆինանսական ընկերակցության նախագահ։ 1989 թվականին նա թողել է դասախոսական աշխատանքը՝ պահպանելով Ստենֆորդի համալսարանի ֆինանսների պատվավոր պրոֆեսորի կոչումը, և կենտրոնացել է իր խորհրդատվական ֆիրմայի գործերը վարելու վրա։ 1996 թվականին հիմնել է Financial Engines (FNGN) ընկերությունը։
Անվանի տնտեսագետը 2009 թվականից հանդես է եկել որպես «ակտիվների ադապտիվ (հարմարեցված) բաշխման» կողմնակից ու ջատագով (ըստ այդմ՝ ամեն միջոց գործի է դրվում ակտիվների բաշխման համար շուկայական ամենաարդիական միտումերը կիրառելու և այդպիսով եկամտաբերությունն առավելագույնի, գների փոփոխությունների ազդեցությունը նվազագույնի հասցնելու նպատակով) ։
Արտաքին հղումներ
Կատեգորիա:Ամերիկացի տնտեսագետներ Կատեգորիա:Բոստոն քաղաքում ծնվածներ Կատեգորիա:Ամերիկացի նոբելյան մրցանակակիրներ Կատեգորիա:Տնտեսագիտության բնագավառում Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:Սթենֆորդի համալսարանի շրջանավարտներ
Պուլտովցի
Պուլտովցի (Пултівці), գյուղ Ուկրաինայի Վիննիցայի մարզի Վիննիցայի շրջանում։
2001 թվականի տվյալներով Պուլտովցի գյուղում բնակվում էր 831 մարդ։ Բնակավայրը զբաղեցնում է 1,05 կմ² տարածք։ Բնակչության խտությունը կազմում էր 791,43 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Վիննիցայի շրջանի բնակավայրեր Կատեգորիա:Ուկրաինայի գյուղեր
Հիմա դու տեսնում ես ինձ 2
Հիմա դու ինձ տեսնում ես 2 (Now You See Me 2), ամերիկական դետեկտիվ ժանրի թրիլեր, ֆիլմի սիկվելը հիմնված է 2013 թվականին թողարկված «Խաբեության պատրանք» ֆիլմի վրա, նկարահանվել է Ջոն Չուի կողմից, որտեղ մասնակցություն են ունեցել նաև Մարկ Ռուֆալոն, Ջեսսի Այզենբերգը, Վուդի Հարելսոնը, Դեյվ Ֆրանկոն, Դենիել Ռեդքլիֆը, Մորգան Ֆրիմանը, Մայքլ Քեյնը և Լիզի Կապլանը։ Ֆիլմի պրեմիերան կայացել է 2016 թվականի հունիսի 9-ին ։
Սյուժե
Մեկ տարի է անցել այն բանից, երբ «Չորս Աճպարարներ»-ը խաբեցին ՀԴԲ-ի աշխատակիցներին և մեծ ճանաչում ստացան հանրության կողմից, ի շնորհիվ իերնց աճպարարական հնարքների։ Այդ խմբի անդամները՝ Դենիել Ատլասը (Ջեսսի Այզենբերգ), Մերիթ ՄակԿիննին (Վուդի Հարելսոն) և Ջեկ Ուայլդերը (Դեյվ Ֆրանկո) թաքնվում էին, սպասելով «Օկա»-յի՝ կախարդների գաղտնի միության հետագա հրահանգներին, որտեղ էլ նրանք հավաքագրվել էին։ Խմբի առաջնորդը, ՖԲՌ-ի գործակալ Դիլան Ռոդսն է (Մարկ Ռուֆալո), ով նրանց է վստահում նոր առաքելություն՝ բացահայտել կոռուպացված բիզնեսմեն Օուենին (Ben Lamb), ով բջջային հեռախոսների համար ստեղծել էր մի նոր ծրագիր, որով հնարավոր է գողանալ այդ հեռախոսի տիրոջ անձնական տվյալնները։ Թմին միանում է նաև աղջիկ աճպարար Լուլա Մեյը (Լիզի Կապլան), ով փոխարինելու էր եկել խմբի նախկին անդամ Հենլի Ռիվզին, իսկ վերջինս էլ հեռացել էր «Աճպարարներ»-ի խմբից, քանի որ ստիպված էր թաքնվել հանրությունից ։
Չինական ռեստորանում, որտեղ նրանք հայտնվեցին, հանդիպում են Մերիթի երկվորյակ եղբայր Չեյզին։ Նա նրանց հասցնում է իր վերակացուի՝ Ուոլտեր Մերբի (Դենիել Ռեդքլիֆ) մոտ։ Ուոլտերը պատմում է նրանց, թե ինչպես են հայտնվել այստեղ և սև կախարդանքի մասին։ Նրանց կյանքի դիմաց, նա խնդրում է իրեն բերեն մի հիշաքարտ, որը կարող է կոտրել ցանկացած համակարգ։ Այդ հիշաքարտը ստեղծել է Ուոլտերը իր ընկերներից մեկի հետ, ով իրեն յուրացրեց ողջ հեղինակությունը։ «Աճպարարներ»-ը համաձայնվում են։
«Աճպարարներ»-ը գնում են չինական հայտնի կախարդանքների խանութ և մի քանի պատվերներ են տալիս։ Այնտեղ նրանք ծանոթանում են վաճառող Լիի (Ջեյ Չոու) և իր տատիկի հետ։ Ատլասը կապվում է «Օկա»-յի հետ և համաձայնության են գալիս հիշաքարտի փոխանցման համար։
Այն բանից հետո, երբ հիշաքարտը գողացվեց, Դենիելը գնաց առևտրական հրապարակ, որտեղ և պետք էր տեղի ունենալ «Օկա»-յի հետ հանդիպումը։ Այնտեղ նա հանդիպում է Դիլան Ռոդսի հետ, ում հետ նրանք վեճի էին բռնկվել։ Ռոդը հեռանում է և Ատլասը շարունակում է սպասել «Օկա»-յի ներկայացուցիչներին։ Բայց պարզվում է, որ դա եղել է Ուոլտերի կողմից կազմակերպված խաբկանք։ Այդ վայրկյանին կրկին հայտնվում է Դիլանը և վերցնում է հիշաքարտը։ Ուոլտերը և իր բանդան վազում են նրա հետևից։ Դենիելը հասկանում է, որ հիշաքարտը դեռևս նրա մոտ է։ Նա հանդիպում է «Աճպարարներ»-ի խմբի մնացած անդամների հետ և նրանց պատմում ամենը։
Դիլանին բերում են մի վայր, որտեղ գտնվում են նաև Ուոլտեր Մերբին, Արթուր Տրեսսլերը։ Իմանալով, որ հիշաքարտը նրա մոտ չէ, նրանք Դիլանի հետ միասին ջուրն են նետում մի ծանր գանձարկղ։ Նրանք ցանկանում էին, որ նա գնար հենց իր հոր ճանապարհով, ով շատ վաղուց խեղդվել էր ջրում մահացու հնարք կատարելու պատճառով։ «Աճպարարներ»-ը փրկում են Դիլանին։ Արթուրը և Ուոլտերը դա չեն նկատում։ Հիշաքարտը պարզվում է կեղծ է։
«Աճպարարներ»-ը իմանում են, որ Լին և իր տատիկը համարվում են «Օկա»-յի ներկայացուցիչներ և նրանք օգնում են իրենց։ «Աճպարարներ»-ը որոշում են վրեժ լուծեն Ուոլտերին և այն բանի համար, որ նա համոզված է, որ իրական հիշաքարտը իր մոտ է։ Նրանք Նոր Տարվան ընդառաջ Լոնդոնում 4 կետեր են որոշում և այդ տարածքներում նրանք պետք է հանրության համար տարբեր հնարքներ կիրառեին։ Նրանք նկատում է Ուոլտերը և իմանում է, որ Դիլանը ողջ է։ «Աճպարարներ»-ի որոնումներին միանում է նաև ՖԲՌ-ը։ 4-րդ կետում անցկացվող ներկայացման ժամանակ, կամուրջում, Մերրիթին բռնում է իր եղբորը, ով գիտեր նրանց ամբողջ պլանի մասին։ Այդ պահից հետո ամեն ինչ տապալվում է, «Աճպարարներ»-ը Դիլանի հետ միասին ցանկանում էին կրկին փախուստի դիմել, բայց նրանց բռնում է Արթուրը իր որդու հետ։ Նրանք նստում են իր անձնական ինքնաթիռի մեջ, որտեղ էլ և ստանում են հիշաքարտը, որը պարզվեց, որ իրական է։ Չեյզը առաջարկում է նրանց ինքնաթիռից ներքև քցել, որը և քիչ հետո տեղի ունեցավ։ Այնուհետև որոշ ժամանակ անց պարզվում է, որ այդ ամենը եղել է մեծ հնարքի արդյունք և իրականում ինքնաթիռը նույնիսկ չի էլ թռչել։ Հիշաքարտը հիմա «Աճպարարներ»-ի մոտ է, իսկ հանրության անվտանգությունն էլ ապահովագրված է։
«Աճպարարներ»-ը գնում են մի մեծ տուն, որտեղ նրանք հանդիպում են Լիին և իր տատիկին։ Նրանց պատմում են «Աճպարարներ»-ի մասին։ Դիլանը այդ տանը հանդիպում է Տադեուշին, ով պատմում է նրան իր և նրա հոր ունեցած ընկերության մասին։
Աղբյուրներ
Կատեգորիա:2016 ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան քրեական ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Lionsgate ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Փարիզում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ֆրանսիական ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Summit Entertainment ֆիլմեր Կատեգորիա:Ամանորյա ֆիլմեր Կատեգորիա:Ֆիլմեր վրեժի մասին Կատեգորիա:Universal Pictures ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Ֆրանսիական քրեական ֆիլմեր
620
Մահեր
Կատեգորիա:620 Կատեգորիա:Տարեթվեր
Վասսի (կանտոն)
Վասսի (Vassy), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Վիր օկրուգի մեջ։ Համաձայն 2006 թվականի մարդահամարի կանտոնի բնակչությունը 5716 մարդ էր։ Կանտոնի համարը 1436 է։ Կանտոնում կա 14 կոմունա։
Արտաքին հղումներ
Կատեգորիա:Ֆրանսիայի կանտոններ Կատեգորիա:Կալվադոս դեպարտամենտի կանտոններ
Յավապայ շրջան
Յավապայ (Yavapai County), ԱՄՆ Արիզոնա նահանգի շրջաններից մեկը։ Ընդհանուր տարածությունը 21.051 կմ² է, բնակչության թվաքանակը՝ 211.073 (2010 թ. տվյալներով)։ Շրջկենտրոնն է Պրեսկոտ քաղաքը ։ Կազմավորվել է 1864 թ.։
Ծանոթագրություններ
Կատեգորիա:Արիզոնայի շրջաններ
Շենգավիթ (էլեկտրադեպո)
«Շենգավիթ», Երևանի մետրոպոլիտենի էլեկտրադեպո, որը շահագործման է հանձնվել 1985 թ. դեկտեմբերի 26-ին։
Նկարագրություն
Դեպոյին կից գտնվում է «Չարբախ» միաուղի կայարանը, որի միջոցով իրականացվում է երթևեկություն դեպի «Շենգավիթ» կայարան ։
Մինչև «Շենգավիթ» էլեկտրադեպոյի բացումը՝ 1981-1985 թվականներին, Երևանի մետրոպոլիտենն աշխատում էր առանց լիարժեք դեպոյի. գնացքների տեխնիկական սպասարկման համար օգտագործվում էին «Սասունցի Դավիթ» կայարանի մոտի երկու փակուղիները։ Դեպոյի բացումից հետո դրանք վերածվեցին վագոնների լվացման կետերի։
«Շենգավիթ» էլեկտրադեպոյում կա 16 ուղի էլեկտրաշարժակազմերի համար (եզրային հատվածը, որտեղ կարող է տեղավորվել ևս 4 ուղի, դատարկ է), ինչպես նաև շարժիչադեպո։ Դեպոյի հարևանությամբ, առանձին տարածքում, գտնվում են շարժակազմերի նորոգման համար նախատեսված միացյալ արհեստանոցները ։
1999 թվականի տվյալներով՝ դեպոյում կար 70 վագոն ։
Ծանոթագրություններ
Կատեգորիա:Երևանի մետրոպոլիտեն
Խոշաբ (բերդ)
Խոշաբ, Խոշապ, բերդ Արևմտյան Հայաստանում, Վանի վիլայեթի Խոշաբի գավառի կենտրոնում, համանուն գետի ափին։
Բերդն իր անունն ստացել է Խոշաբ գետի անունից։ XIII դարի արաբ մատենագիր Յակուտը Խոշաբը հիշում է «Խավշաբ» ձևով՝ Վասպուրականի Անձևացյաց գավառում։ Բերդի շուրջը բերդաքաղաքն էր՝ երեք կողմից շրջապատված լեռներով։ XIX դարի կեսին կանգուն էին միայն աշտարակները։
Մինչև 1850-ական թթ. Խոշաբ բերդաքաղաքն ունեցել է մոտ 1500 ընտանիք, որից 1000-ը՝ հայ։ Մինչև 1847 թ.-ը այդտեղ ապրում էին նաև քուրդ կիսանկախ բեկեր, սակայն հենց այդ նույն տարին թուրքական կառավարությունը, գրավելով բերդը՝ վերացրեց նրանց կիսանկախ հյուքումեթությունը։ Խոշաբի հայերն զբաղվում էին երկրագործությամբ, արհեստներով, առևտրով, իսկ քրդերը՝ անասնապահությամբ։ Խոշաբում կար երկու հայկական եկեղեցի, որոնք հայերի հեռանալուց հետո ավերվել են։ XX դարի սկզբին Խոշաբն ամայացել է։ Այնտեղ ապրում էր ընդամենը 40 տուն քուրդ։ Ավերվել է նաև Խոշաբի բերդը։
Կատեգորիա:Հայկական բերդեր և ամրոցներ (Թուրքիա) Կատեգորիա:13-րդ դարի հայկական բերդեր և ամրոցներ Կատեգորիա:Թուրքիայի ամրոցներ Կատեգորիա:Արևելյան Անատոլիայի հնավայրեր Կատեգորիա:Վանի նահանգի պատմություն
Իգոր Դյակոնով (դիվանագետ)
Իգոր Դյակոնով (И́горь Дми́триевич Дья́конов, ), ռուս դիվանագետ, առաջին դասի արտակարգ և լիազոր դեսպանորդ։
Կենսագրություն
1972 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1972 թվականից զբաղվել է դիվանագիտական գործունեությամբ։ Տիրապետում է իսպաներենին, պորտուգալերենին և անգլերենին։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Մոսկվայի 850-ամյակի հուշամեդալով պարգևատրվածներ
Պեջա Ստոյակովիչ
Մասնագիտական կարիերան սկսել է Բելգրադի «Ցրվենա Զվեզդա» ակումբում։ Հունական «ՊԱՕԿ»-ում չորս մրցաշրջան անցկացնելուց հետո ընտրվել է Բասկետբոլի ազգային ասոցիացիայի (NBA) 1996 թվականի դրաֆթի առաջին ռաունդի 14-րդ համարով՝ «Սակրամենտո Քինգսի» կողմից։ Շուրջ երկու տարի պահեստային նստարանին անցկացնելուց հետո, 2000-01 մրցաշրջանում, որպես մեկնարկային բասկետբոլիստ, ցուցաբերում է բեկումնային ցուցանիշներ՝ իր հաշվին միջինում գրանցելով 20,4 միավոր, 5,8 անդրադարձ։
NBA-ում ելույթներ ունենալու տարիներին 3 անգամ ճանաչվել է NBA աստղ, 1 անգամ ընդգրկվել «All-NBA» խորհրդանշական հավաքականում, ինչպես նաև 2 անգամ հաղթել Բոլոր աստղերի ուիքենդի շրջանակներում անցկացվող 3-միավորանոց նետումների մրցույթը։ Հանդես է եկել նաև «Ինդիանա Փեյսերս», «Նյու Օռլեանս Հորնեթս», «Տորոնտո Ռեպտորս» և «Դալաս Մավերիքս» ակումբներում։ «Մավերիքսի» կազմում 2011 թվականին դարձել է NBA չեմպիոն։
Ակումբային կարիերայից զատ, արժանացել է ոսկե մեդալների 2001 թվականի ՖԻԲԱ-ի Եվրոպայի, և 2002 թվականի ՖԻԲԱ-ի աշխարհի առաջնություններում՝ գլխավորելով Սերբիայի բասկետբոլի ազգային հավաքականը։
Արտաքին հղումներ
Կատեգորիա:1977 ծնունդներ Կատեգորիա:Հունիսի 9 ծնունդներ Կատեգորիա:Սերբ բասկետբոլիստներ Կատեգորիա:Ինդիանա Փեյսերսի բասկետբոլիստներ
686
Մահեր
Կատեգորիա:686 Կատեգորիա:Տարեթվեր
Ուիլ Չեմպիոն
Վիլյամ Իլան «Ուիլ» Չեմպիոն (William Elan Champion, ), բրիտանացի երաժիշտ, Քոլդփլեյ խմբի թմբակահարը։
Վաղ տարիներ
Վիլյամ Իլան Չեմպիոնը ծնվել է Սաութհեմփթոնում, Անգլիայում։ Նրա հայրը՝ Տիմոտի Չեմպիոնը, հնագետ է Սաութհեմփթոնի համալսարանում։ Դեռ վաղ հասակից Վիլյամի մեջ դեպի երաժշտությունը սեր է տածել Tom Waits-ը։ Նրա առաջին գործիքը եղել է կիթառը, սակայն նա նաև նվագում է ստեղնաշարային գործիքների վրա, բաս կիթառ և շրթնահարմոն։ Այն բանից հետո, որ միացել է Քոլդփլեյին, հանդես է գալիս Fat Hamster անունով։
Քոլդփլեյ
Չեմպիոնը խմբի վերջին մասնակիցն է, 1997 թվականի հուլիսի 31-ին նա միացել է խմբին։ Ուիլլը խմբի թմբկահարն է, չնայած նրան, որ նախքան խմբին միանալը հարվածային գործիքներ չի կարողացել նվագել, սակայն շատ կարճ ժամանակում սովորել է ։
Viva la Vida Tour շրջագայության ժամանակ Ուիլլը վոկալային մաս է ունեցել Death Will Never Conquer երգի ակուստիկ տարբերակում։
Այլ նախագծեր
2004 թվականի աշնանը Չեմպիոնը և Քոլդփլեյի բասիստ Գայ Բարիմենը իրենց մասնակցությունն են ունեցել նորվեգական a-ha խմբի առաջին սոլո ալբոմի ձայնագրությանը։
Արտաքին հղումներ
Կատեգորիա:1978 ծնունդներ Կատեգորիա:Հուլիսի 31 ծնունդներ Կատեգորիա:Մեծ Բրիտանիայում ծնվածներ Կատեգորիա:Բրիտանացի երաժիշտներ Կատեգորիա:Բրիտանացի թմբկահարներ Կատեգորիա:Լոնդոնի համալսարանի շրջանավարտներ
Լուիս Հենրի Սալիվան
Լուիս Հենրի Սալիվան (Louis Henry Sullivan, ), ամերիկացի ճարտարապետ, ռացիոնալիզմի վերափոխող, ամերիկական մոդեռնիզմի հայր։ Երկնաքեր և օրգանական ճարտարապետության հասկացությունների առաջին և Չիկագոյի ճարտարապետական դպրոցի ամենահայտնի ներկայացուցիչներից և գաղափարախոսներից մեկը, Ֆրենկ Լլոյդ Ռայթի ուսուցիչը։ Նրան է պատկանում հայտնի բանաձևը՝ «ճարտարապետության մեջ ձևը հաջորդում է գործառույթին»։ Մայրը՝ Ադրիեն Լիստը, գաղթել է Ժնևից Բոստոն ծնողների, եղբոր և քրոջ հետ (Ջենին՝ ծնված 1836 թվականին և Ժուլիենը՝ 1841 թվականին), հայրը՝ Պատրիկ Սալիվանը՝ իռլանդացի էր։ Երկուսով ներգաղթել են Միացյալ Նահանգներ 1840֊ական թվականների վերջերին  ։
Սալիվանը ծնվել է Չիկագոյում։ Չի ստացել վերջնական մասնագիտական կրթություն։ Կարճ ժամանակ նա սովորել է Մասաչուսեթսի տեխնոլոգիական ինստիտուտում (1872֊1873թվականներին)։ Նրա գլխավոր ուսուցիչը եղել է Ուիլյամ Ռոբերտ Ուեյրը ։ Այնուհետև Սալիվանը մեկնել է Ֆիլադելֆիա, որտեղ նա աշխատել է Ֆյոռնեսայի արհեստանոցում։ Երկար ընկճվածության պատճառով աշխատանքը Ֆյոռնեսայիայում ավարտվել է և Սալիվանը մեկնել է Չիկագո, որտեղ Չիկագոյի մեծ հրդեհից հետո շինարական բում գտավ։ Այնտեղ նա աշխատեց Ուիլյամ Լը Բարոն Ջենի հետ և մեկ տարի չանցած՝ մեկնեց Փարիզ։ Փարիզում Սալիվանը ընդունվեց կերպարվեստի դպրոց (1874֊1875 թվականներին)։ Ամերիկայի Միացյալ Նահանգներ վերադառնալուց հետո նա սկսեց ճարտարապետ աշխատել։ 1879 թվականին Սալիվանը ընդունվեց աշխատանքի ինժեներ Դանկամար Ադլեռի ընկերությունում և երկու տարի անց դարձավ նրա գործընկերը։ Նրանց ընկերությունը կոչվում էր «Ադլեր և Սալիվան», և այդպես պահպանվեց մինչև 1895 թվականը։ Սալիվանը և Ադլերը լրացնում էին մեկը մյուսին։ Սալիվանը հանդես էր գալիս որպես զարդանախշի և ներքին հարդարանքի ճարտարապետ, իսկ Ադլերը ծրագրավորում էր, զբաղվում ինժեներական հարցերով և ակրուստիկայով։ Երբ գործընկերները բաժանվեցին, Սալիվանի պատվերները զգալիորեն քչացան։ Հին հաճախորդ Դևիդ Մայերը, ով 1898 թվականին խնդրեց կառուցել Schlessinger & Meyer Store առևտրի տունը, որն առավել հայտնի է՝ որպես Carson Pirie: Դա Սալիվանի վերջին պատվերն էր, որը մեծ ազդեցություն ունեցավ քաղաքի տեսքի վրա ։ Շրջանակային կոնստրուկցիաների և արագընթաց վերելակների կիրառումը Սալիվանին հնարավորություն տվեցին գծագրել (այն ժամանակվա չափորոշիչներով) վարչական շինությունների տեսքը։ Շրջանակային համակարգը հետագայում կոչվեց «Չիկագոյի կառուցում»։ Նշված կոնստրուկցիայի ճարտարապետական փորձարկումների նախնական կետն եղել են Ռիչադստոնի ստեղծագործությունները, որտեղ ռոմանտիկ երևակայությունը սերտորեն համադրվել է աշխատունակության խիստ տրամաբանության հետ։ Առաջին խոշոր ստեղծագործությունը դա Չիկագոյի Աուդիտորիումն է (1886֊1896թվականներ)։ 20֊րդ դարի վերջին նա առաջինն էր, ով մշակեց բարձրակարգ շինության հայեցակարգը կամ կառուցման տեսությունը։ Նա իր հայացքները ներկայացրեց «Բարձրահարկ գրասենյակային շենքը գեղարվեստական տեսանկյունից» հոդվածում(1896թվական)։ 1908թվականից սկսած աշխատել է տանդեմում Ջորջ Հրանտ էլմսլի հետ(«պրերիի տներ» և «ադամանդե տուփեր»)։ 1918 թվականին Սալիվանին հայտարարեց իի սնանկության մասին, կյանքն ավարտեց չքավորության մեջ։ Մահացել է Չիկագոյի հյուրանոցային համարում 1924 թվականի ապրիլի 14֊ին։
Ծանոթագրություններ
Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Ամերիկացի ճարտարապետներ Կատեգորիա:Ամերիկացիներ իռլանդական ծագմամբ Կատեգորիա:Մոդեռնիստ ճարտարապետներ Կատեգորիա:Ամերիկացի դիզայներներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կուրվոշի
Կուրվոշի (Курвоши), գյուղ Ռուսաստանի Վոլոգդայի մարզի Վիտեգորսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլոգդայի մարզի Վիտեգորսկի շրջանի բնակավայրեր
Պատարա Ղեբի
Պատարա Ղեբի (პატარა ღები), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Օնի շրջան
Նագվազու
Նագվազու (ნაგვაზუ), գյուղ Վրաստանում։ Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում ։
Դիրք
Գյուղը գտնվում է ծովի մակարդակից 210 մետր բարձրության վրա։ Շրջկենտրոն Չխորոծղույից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 52 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Չխորոծղուի շրջան‎‎‎
Բեյկա (աուլ, Ասկիզսկի շրջան)
Բեյկա (Бейка), աուլ Ռուսաստանի Խակասիա հանրապետության Ասկիզսկի շրջանի կազմում։
Արտաքին հղումներ
Կատեգորիա:Ռուսաստանի աուլներ Կատեգորիա:Ռուսաստանի Խակասիա հանրապետության Ասկիզսկի շրջանի բնակավայրեր
Միշել դը Մոնտեն
Միշել դը Մոնտեն (Michel Eyquem de Montaigne) (miʃɛl ekɛm də mõtɛɲ), ֆրանսիացի քաղաքական գործիչ, փիլիսոփա, և էսսեիզմի հիմնադիր։ Իր մտքերն ամփոփել է «Փորձեր» երկում (Les Essais, 1-ին հատոր՝ 1580 թ., 2-րդ հատոր՝ 1582 թ., աշխարհաբար հայերեն թարգմանությունը Ա. Խոցանյանի )։
Կենսագրություն
Միշել դը Մոնտենը ծնվել է 1533 թվականին Սեն Միշել դը Մոնտեն քաղաքում (Դորդոն), Բորդոյի մոտակայքում գտնվող իրենց տոհմական կալվածքում, Էյքեմների վաճառականական ընտանիքում, որն ազնվականի կոչում էր ստացել 15-րդ դարի վերջին ։ Հայրը՝ Պիեր Էյքեմը, եղել է Բորդոյի քաղաքագլուխը։ Մայրը՝ Անտուանետտա դը Լոպեզը, ծագումով հրեական ընտանիքից էր։
Կրթություն
Մոնտենը դաստիարակվել է հոր լիբերալ-հումանիստական մանկավարժական մեթոդիկայով։ Նրա ուսուցիչը գերմանացի էր և իր հետ խոսում էր բացառապես լատիներեն։ Դրա շնորհիվ՝ Մոնտենը լատիներենին տիրապետում էր մայրենիի նման ։
1539 թվականին՝ 6 տարեկան հասակում, Մոնտենը ընդունվել է Բորդոյի քոլեջ, և 13 տարեկանում՝ ժամանակից շուտ, ավարտել այն (1546): Չնայած նրան, որ Բորդոյի քոլեջը լավագույններից էր Ֆրանսիայում, և այնտեղ դասավանդում էին մի շարք հումանիստ մանկավարժներ, այդտեղ ստացած կրթությունը քիչ բան է տվել Մոնտենին։
Մոնտենի կյանքի հաջորդ մի քանի տարիների մասին քիչ տեղեկություններ են պահպանվել։ Հայտնի է, որ կրթությունը շարունակել է Թուլուզի համալսարանում, այն ավարտելով ստացել իրավաբանի մասնագիտություն ։
Հասարակական-քաղաքական գործունեություն
21 տարեկանում Մոնտենն աշխատանքի է անցել դատական համակարգում՝ փոխարինելով հորը՝ Պիեր Էյքեմին, վերջինս ստացել էր Բորդոյի քաղաքագլխի պաշտոնը և անցել նոր պարտականությունների կատարմանը։ Մոնտենն իր պաշտոնեական պարտականությունները բարեխղճորեն է կատարել, բայց առավել որդիական ակնածանքից դրդված, քան ներքին մղումով։
1557 թվականին Մոնտենն աշխատանքի է անցնում Բորդոյի դատական ատյանում՝ որպես խորհրդական և 30 տարի զբաղեցնում այդ պաշտոնը։
Բորդոյի դատական ատյանում աշխատելու տարիները Մոնտենի համար նշանավորվում են հայտնի ֆրանսիացի հումանիստ մտածող, հրապարակախոս Էթիեն դե լա Բոեսիի հետ նրա ծանոթությամբ։ 1558 թվականին սկսված այս ծանոթությունը կարճ ժամանակ անց վեր է ածվում ջերմ ընկերական փոխհարաբերությունների, որը, սակայն, ընդհատվել է Լա Բոեսիի մահով (1563)։ Հետագայում՝ 1570 թվականին, Մոնտենը հրատարակում է Լա Բոեսիի գրական երկերը ։
Մոնտենը Լա Բոեսիի հետ ունեցած ընկերության մասին գրել է իր «Փորձեր» աշխատության մեջ։
1581 թվականին Մոնտենը ընտրվում է Բորդոյի քաղաքագլուխ, երբ նա ճանապարհորդում էր Ֆրանսիայի սահմաններից հեռու ։ Ինքն այս ընտրության համար ոչ մի ջանք չի գործադրել։ Մոնտենի թեկնածությունը հավանության է արժանանում նաև այդ տարիներին թագավորող Հենրիխ 3-րդի կողմից, և նրան հրամայվում է անհապաղ անցնել իր պարտականությունների կատարմանը։
1565 թվականին Մոնտենն ամուսնանում է Ֆրանսուազ դը լա Շասենի հետ։
Ծառայության բերումով որոշ ժամանակ Մոնտենը անց է կացրել արքունիքում։ Տեղեկություններ կան, որ նա Եկատերինա Մեդիչիի հորդորով՝ Կարլոս 9-րդի համար գրել է խրատներ։